《答徐侍中为人赠妇诗》
南北朝·丘迟

丈夫吐然诺，受命本遗家。糟糠且弃置，蓬首乱如麻。

侧闻洛阳客，金盖翼高车。谒帝时来下，光景不可奢。

幽房一洞启，二八尽芳华。罗裙有长短，翠鬓无低斜。

长眉横玉脸，皓腕卷轻纱。俱看依井蝶，共取落檐花。

何言征戍苦，抱膝空咨嗟。

作者简介：丘迟（464—508），字希范，吴兴乌程（今浙江省湖州市）人，丘灵鞠之子。南朝梁文学家。初仕南齐，官至殿中郎、车骑录事参军。后投入萧衍幕中，为其所重。梁天监三年，丘迟由中书侍郎出为永嘉太守。 丘迟诗文传世者不多，所作《与陈伯之书》，使陈伯之拥众八千归降， 其中“暮春三月，江南草长，杂花生树，群莺乱飞”更是千古传诵的名句。劝伯之自魏归梁，是当时骈文中的优秀之作。